Z A P I S N I K
13. sjednice Vijeća Mjesnog odbora Zeleni brijeg,
16. svibnja 2022.
u prostorijama Mjesnog odbora Zeleni brijeg, Miroševečki brijeg 45,
s početkom u 18:00 sati



NAZOČNI ČLANOVI VIJEĆA: Luka Zulin, Sanda Keller, Mirko Tupek, Jasna Hanić i Branimir Burić

Predsjedava: Luka Zulin, predsjednik.
Zapisnik vodi: Sanda Keller, član vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 13. sjednicu Vijeća Mjesnog odbora.

	Vijeće sa raspravom, jednoglasno prihvaća tekst Zapisnika 12. sjednice Vijeća, održane 27. travnja 2022. godine.

Dopuna dnevnoga reda:
1. Prijedlog za postavljanje prometnog ogledala na križanju Novačke ulice  i uliceBlizno;
2. Čišćenje slivnika na području Mjesnog odbora Zeleni brije;.
3. Zamjena oštećenog poklopaca kanalizacije u Dotrščinskoj ulici.

Vijeće jednoglasno prihvaća 


                                                          D N E V N I    R E D:

1. Prijedlog zaključka o izmjeni Zaključka o osnivanju i izboru članova Mandatnog povjerenstva;
2. [bookmark: _Hlk103601692]Izvješće o mirovanju mandata člana Vijeća Mjesnog odbora Zeleni brijeg s prijedlogom za verifikaciju mandata zamjeniku člana;
3. Zaključak o Izvješću Mandatnog povjerenstva o prestanku mandata članu Vijeća Mjesnog odbora Zeleni brijeg i početku obnašanja zamjenika člana Vijeća;
4. [bookmark: _Hlk103602409]Izbor predsjednika Vijeća Mjesnog odbora Zeleni brijeg – donošenje zaključka;
5. Prijedlog za postavljanje prometnog ogledala na križanju Novačke ulice  i uliceBlizno – donošenje zaključka;
6. Čišćenje slivnika na području Mjesnog odbora Zeleni brijeg – donošenje zaključka;
7. Zamjena oštećenih poklopaca kanalizacije u Dotrščinskoj ulici – donošenje zaključka;
8. Pitanja, prijedlozi i obavijesti.



[bookmark: _Hlk101977680]  Ad 1. Prijedlog zaključka o izmjeni Zaključka o osnivanju i izboru članova Mandatnog povjerenstva 

Predsjednik otvara raspravu. Nakon kratke rasprave, Vijeće jednoglasno, donosi prijedlog prema navedenom redoslijedu prioriteta:
                                                         
[bookmark: _Hlk90055398]Z A K LJ U Č A K
izmjeni Zaključka o osnivanju i izboru članova Mandatnog povjerenstva



U Zaključku o osnivanju i izboru članova Mandatnog povjerenstva, s 1. konstituirajuće sjednice od 23. lipnja 2021. mijenja se točka 1. te glasi:

	3. U Mandatno povjerenstvo biraju se:
	za predsjednika: Luka Zulin;
	za članove:       1. član Branimir Burić  i
			 2. član  Sanda Keller .



Ad 2. Izvješće o mirovanju mandata člana Vijeća Mjesnog odbora Zeleni brijeg s prijedlogom za verifikaciju mandata zamjeniku člana

Predsjednik otvara raspravu. Nakon kratke rasprave Vijeće jednoglasno, zaključuje 
                                                         
I Z V J E Š Ć E
o mirovanju mandata člana Vijeća Mjesnog odbora Zeleni brijeg
s prijedlogom za verifikaciju mandata zamjeniku člana


I.

A) Mandatno povjerenstvo konstatira da je član Vijeća Mjesnog odbora Zeleni brijeg, izabran s kandidacijske liste Možemo! – politička platforma, Zagreb je naš! Nova ljevica, Zelena alternativa Orah, Za GRAD, sukladno članku 12. stavku 1. Odluke o izboru članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17, 7/17, 2/19, 28/20 8/21 i 10/21), stavio svoj mandat člana Vijeća Mjesnog odbora Zeleni brijeg u mirovanje iz osobnih razloga, podnošenjem pisanog zahtjeva 11. svibnja 2022. te mu mandat počinje mirovati s danom 11. svibnja 2022.

B) U skladu s člankom 14. stavkom 1. Odluke o izboru članova vijeća gradskih četvrti i članova vijeća mjesnih odbora (Službeni glasnik Grada Zagreba  4/13, 5/17, 7/17, 2/19, 28/20 8/21 i 10/21), zamjenik člana Vijeća Mjesnog odbora Zeleni brijeg je Jasna Hanić.


                                                                               II.

Mandatno povjerenstvo predlaže da prihvati ovo Izvješće i donese Zaključak o Izvješću Mandatnog povjerenstva o stavljanju mandata u mirovanje članu Vijeća Mjesnog odbora Zeleni brijeg i verifikaciju mandata zamjeniku člana Jasni Hanić, u predloženom tekstu

  Ad 3. Zaključak o Izvješću Mandatnog povjerenstva o prestanku mandata članu Vijeća Mjesnog odbora Zeleni brijeg i početku obnašanja zamjenika člana Vijeća;;

Predsjednik otvara raspravu. Nakon kratke rasprave, Vijeće jednoglasno, donosi:
                                                         
ZAKLJUČAK
o Izvješću Mandatnog povjerenstva o mirovanju mandata članu Vijeća Mjesnog odbora Zeleni brijeg i početku obnašanja dužnosti zamjenice člana Vijeća


I. Prima se na znanje Izvješće Mandatnog povjerenstva o mirovanju mandata članu Vijeća Mjesnog odbora Zeleni brijeg i početku obnašanja dužnosti zamjenice člana Vijeća.

II. Dana 11. svibnja 2022. započinje mirovanje mandata iz osobnih razloga članu Vijeća Krijstijanu Salteoviću. 
Dana 12. svibnja 2022. Jasna Hanić započinje s obnašanjem dužnosti zamjenice člana Vijeća.

III. Ovaj će zaključak biti objavljen na oglasnoj ploči u sjedištu Mjesnog odbora Zeleni brijeg.



  Ad 4. Izbor predsjednika Vijeća Mjesnog odbora Zeleni brijeg 

Predsjednik otvara raspravu. Nakon kratke rasprave, Vijeće jednoglasno, donosi
                                                         
Z A K LJ U Č A K
o izboru predsjednice Vijeća Mjesnog odbora Zeleni brijeg


1. Za predsjednicu Vijeća Mjesnog odbora Zeleni brijeg izabrana je Jasna Hanić.

	2. Ovaj će zaključak biti objavljen na oglasnoj ploči u sjedištu Mjesnog odbora.


  Ad 5. Prijedlog za postavljanje prometnog ogledala na križanju Novačke ulice  i ulice Blizno

Predsjednik otvara raspravu. Nakon kratke rasprave, Vijeće jednoglasno, donosi

ZAKLJUČAK
o prijedlogu za postavljanje prometnog ogledala 

Vijeće Mjesnog odbora Zeleni brijeg predlaže da se postavi prometno ogledalo na križanju ulica Novačka i ulice Blizno.

  Ad 6. Čišćenje slivnika na području Mjesnog odbora Zeleni brijeg

Predsjednik otvara raspravu. Nakon kratke rasprave, Vijeće jednoglasno

ZAKLJUČAK
  o prijedlogu održavanja slivnika na 
području  Mjesnog odbora Zeleni brijeg

[bookmark: _GoBack]Predlaže se održavanje slivnika oborinske odvodnje na javnim površinama na području Mjesnog odbora Zeleni brijeg.

  Ad 7. Zamjena oštećenih poklopaca kanalizacije u Dotrščinskoj ulici

Predsjednik otvara raspravu. Nakon kratke rasprave, Vijeće jednoglasno donosi
ZAKLJUČAK
o zamjeni poklopaca za kanalizaciju 
 
Traži se zamjena oštećenih poklopca za kanalizaciju na križanju  Dotrščinskoj ulice i ulice Miroševećina, te u visini kbr. 25 u ulici Miroševečina.


Ad 8. Pitanja, prijedlozi i obavijesti


Termin iduće sjednice M.O.  biti će utorak 14.6.2022; u 18:00 sati.

	
	
	
	
	
	
	
	
	
	
	
	
	
	


Dovršeno u 20:00 sati. 

KLASA:  024-08/22-003/1036
URBROJ: 251-13-11-516-22-2
Zagreb, 16. svibnja 2022.

Zapisnik sastavio: 							         
Sanda Keller
Podpredsjednica Vijeća Mjesnog odbora
Zeleni brijeg						                            PREDSJEDNIK
                                                                                                           Vijeća Mjesnog odbora
                                                                                                                   Zeleni brijeg
                                                                                                                   Jasna Hanić
